Талінская ратуша

Та́лінская ра́туша () — будынак сярэднявечнай ратушы, знаходзіцца ў Старым горадзе Таліна побач з Ратушнай плошчай. Гэта адзіная непашкоджаная ратуша гатычнага стылю ў Паўночнай Еўропе«Medieval Old Town. Town Hall», Talinn Tourism. «Interesting facts about Estonia» . .

 Гісторыя 
У пісьмовых крыніцах Талінская ратуша была згаданая ўпершыню ў 1322 годзе. У той час гэта быў аднапавярховы будынак з вапняку. У канцы XIV стагоддзя, калі гандлёвае значэнне Таліна ў Ганзейскім саюзе ўзрасло, ратушу пачалі пашыраць. XV стагоддзе — час найбольшага культурнага і гандлёвага росквіту Таліна. Пры перабудове ратушы ў 1402—1404 гг. яе пашырылі на аркаду, на другім паверсе пабудавалі ўрачыстыя залы, будынак набыў прадстаўнічую вежу. У такім выглядзе ратуша адпавядала патрабаванням заможнага Ганзейскага горада.

 Спасылкі 

 Старонка пра Талінскую ратушу
 Ратуша Таліна 

Катэгорыя:Будынкі і збудаванні Таліна
Катэгорыя:Славутасці Таліна
Катэгорыя:Збудаванні Эстоніі ў гатычным стылі
Катэгорыя:Ратушы Эстоніі
Катэгорыя:Стары горад Таліна